COMPARATIE INTRE MORALA INCONSTIENTA SI 
MORALA CONSTIENTA 


Supraeul - instanta in parte inconstienta, in parte preconstienta care 
reprezinta interiorizarea unor norme culturale. Un rol important il au normele 
morale. Este important sa distingem morala inconstienta (Supraeul) de morala 
constienta (Eul). 


Supraeu - ca tip de moralitate - avem de-a face cu o morala eteronoma; 
adica este vorba de interiorizarea unor norme fara asimilarea lor in Eu. Morala 
Supraeului nu este altceva decat interiorizarea relatiei dintre parinte si copil. 
Aceasta devine relatie intrapsihica pentru ca acest tip de morala, binele si raul 
coincid cu supunerea sau nesupunerea fata de comandamentele Supraeului. De 
asemenea, virtutea inseamna din punct de vedere al Supraeului supunerea fata 
de aceleasi comandamente. 


Alte cercetari de psihologie cum ar fi cele ale psihologiei genetice realizate 
de Jean Piaget - “Judecata morala la copil” - confirma faptul relevat de 
psihanaliza ca prima forma de moralitate este tocmai o forma de moralitate 
eteronoma (nomos = legea vine din exterior; antonimul lui autonom). 

Interiorizarea normelor morale se realizeaza exclusiv afectiv, adica 
reflectia nu participa in nici un fel la preluarea acestor norme. Datorita acestui 
tip de interiorizare se creaza posibilitatea ca normele care fac obiectul 
interiorizarii sa nu coincida cu normele care i s-ar potrivi cel mai bine 
respectivei persoane. In mod obiectiv Supraeul este condamnat la o reexaminare 
din perspectiva intereselor asumate rational in momentul in care individul poate 
realiza acest lucru. 

Supraeul are pe de o parte un nucleu care consta in interdictia 
tendintelor incestuoase si agresivitatea fata de parinti si care face cu putinta 
existenta individului in cultura. Pe de alta parte alaturi de acest nucleu exista o 
serie de elemente adiacente care sunt preluate pe parcursul vietii (mai ales in 
perioada de formare) de la diferiti substituti parentali. Functiile Supraeului sunt 
pe de o parte permanente datorita nucleului si pe de alta parte temporare 
datorita elementelor adiacente. Maturizarea morala presupune o inlocuire 
partiala a moralei inconstiente cu morala constienta. 


MORALA INCONSTIENTA MORALA CONSTIENTIA (Eul) 
(Supraeul) 


1. din punct de vedere al tipului de |1. datoria este la acest nivel 
datorie: datoria specifica moralei | intotdeauna conditionata si este asa de 
inconstiente este O datorie |o judecata de valoare constienta si 
neconditionata; aceasta pentru ca la |implicit aceasta judecata de valoare 


acest nivel conflictul dintre tendinta 
interzisa si norma morala este 
inconstient, adica respectiva tendinta 
interzisa este refulata in absenta 
vreunei judecati de valoare constienta; 


presupune alegerea libera in cunostinta 
de cauza si de asemenea datoria se 
intemeieaza pe aceasta judecata de 
valoare constienta; 


2. sentimentul de vinovatie este 

independent de  faptuirea raului. 

Sentimentul de vinovatie este generat 

doar de existenta refulatului ceea ce 

duce la doua consecinte 
surprinzatoare: 

e cu cat suntem mai morali in plan 
mental la nivelul gandirii cu atat 
sentimentul de vinovatie inconstient 
este mai puternic si tensiunea 
interioara mai mare; 

e la nivelul comportamentului - 
raufacatorii din sentimentul de 
vinovatie; este vorba despre acele 
cazuri destul de cunoscute 
(psihologia copilului, psihologia 
criminalilor) in care sentimentul de 
vinovatie se acumuleaza si 
determina fapta interzisa tocmai 
pentru a obtine prin pedeapsa pe 
care o atrage o diminuare a 
sentimentului de vinovatie care 
tindea sa devina insuportabil; 


2. aici, sentimentul de vinovatie este 
constient si este ulterior actului imoral. 
Faptul acesta permite individului sa 
realizeze actiunile reparatorii menite sa 
anuleze efectele actului sau; 


3. principalul mecanism de aparare al 
Supraeului este refularea care 
impiedica patrunderea in constiinta a 
tendintelor interzise - impiedica 
confruntarea dintre bine si rau. 
Refularea este subminata in ceea ce 
priveste eficienta de instabilitatea sa 
care se concretizeaza in fenomenele de 
intoarcere a refulatului. 


3. mijlocul predilect de aparare folosit 
de morala constienta este reprimarea. 
Spre deosebire de refulare, reprimarea 
permite patrunderea in constiinta a 
tendintelor interzise, blocand daca este 
cazul doar comportamentul. 


Concluzie: in timp ce morala inconstienta a Supraeului este o morala a datoriei, 
morala constienta a Eului este o morala a binelui. 


MIJLOACELE DE APARARE ALE EULUI 


Reprezinta dimensiunea sa inconstienta. Ele sunt foarte importante 


pentru a realiza homeostazia psihica. 


In interiorul psihanalizei freudiene, 


mijloacele de aparare ale Eului sunt indreptate inspre tendintele instinctuale; 
rolul lor fiind, deci, de a controla aceste tendinte instinctuale. 


Anna Freud - patru situatii in care intra in actiune aceste mijloace de 
aparare: 

1. frica Eului de Supraeu - aceasta situatie este caracteristica pentru nevroza 
adultilor. Mijloacele de aparare intra in actiune impotriva unei tendinte 
instinctuale a carei realizare nu ar provoca opozitia Eului, dar datorita 
Supraeului, Eul se angajeaza in lupta impotriva acestor tendinte. Prin urmare, 
motivul apararii nu este in Eu, ci exterior Eului. In terapie, consecinta acestui 
fapt este orientarea analizei spre destructurarea Supraeului; 

2. apararea impotriva instinctelor produsa de frica fata de parinti - in acest caz, 
actiunile defensive nu sunt cauzate de o instanta psihica, ci de un obiect 
exterior. Asta arata ca existenta Supraeului nu este indispensabila pentru 
actiunea mijloacelor de aparare ale Eului. Copilul lupta cu anumite tendinte 
instinctuale care intalnesc opozitia parintilor din frica de pedeapsa pe care 
parintii le-ar aplica-o. Ex: rolul pe care-l joaca in situatia oedipiana; frica de 
castrare care determina intrarea in actiune a mijlocului de aparare numit 
identificarea cu agresorul. Prin urmare, si in aceasta situatie motivul apararii 
se afla in afara Eului. Consecintele practice se refera la prevenirea instalarii 
nevrozei prin intermediul educatiei permisive. Domeniul educatiei a fost unul 
din primele domenii in care cunostintele de psihanaliza au gasit o aplicare 
eficienta; 

3. apararea provocata de intensitatea instinctelor - exista perioade in viata in 
care, biologic vorbind, instinctele devin foarte puternice, iar Eul datorita fricii 
de a nu fi coplesit de instincte apeleaza la aceste mijloace de aparare. Aceste 
perioade sunt pubertatea si varsta critica succesiva maturitatii; 

4. motive interioare ce tin de Eu impun aceasta - nevoia de coerenta, sinteza. 
Eul matur presupune o sinteza reusita intre tendintele contradictorii: 
activitate - pasivitate; feminitate - masculinitate; heterosexualitate - 
homosexualitate. Asupra careia dintre tendintele opuse vor actiona mijloacele 
de aparare depinde de situatia psihica completa. 

In psihanaliza adleriana mijloacele de aparare functioneaza in legatura 
cu alte continuturi decat cele instinctuale. Mijloacele de aparare sunt: refularea 
(primul studiat de psihanaliza); regresia; formatiunea reactionala; izolarea; 
anularea retroctiva; proiectia; introiectia; intoarcerea impotriva propriului Eu; 
transformarea in  contrariu; sublimarea;  rationalizarea;  idealizarea si 
identificarea cu agresorul. 

Rationalizarea - terminologic vorbind poate fi intalnit in diferite 

limbaje. Definitia psihanalitica: procedeu prin care subiectul incearca sa dea o 

explicatie coerenta din punct de vedere logic sau acceptabila din punct de 

vedere moral unei atitudini, idei, sentiment, comportament ale caror adevarate 
motive nu sunt percepute. 

Se poate vorbi despre rationalizarea unui simptom, a unei complusii 
defensive, a unei formatiuni reactionale. Acest termen a fost introdus de Ernest 
Jones. Exista psihanalisti care nu includ rationalizarea printre mijloacele de 
aparare pe motiv ca ea nu este indreptata direct impotriva instinctelor. Legatura 
rationalizarii cu lumea instinctelor exista totusi in masura in care aceasta 
camufleaza in mod secundar un anumit aspect al conflictului. 

Ex: 

e comportamentul homosexual masculin este rationalizat prin invocarea 
superioritatii intelectuale si estetice a barbatului; 

e tendintele autodistructive pot fi rationalizate prin teorii estetice referitoare 
la silueta masculina / feminina; 

e mila poate fi folosita pentru a rationaliza tendintele agresive; 

e tendintele agresive pot fi rationalizate cu ajutorul atitudinilor justitiare. 


Ex in terapie: 

- rationalizarea apeleaza la moralitate pentru a ascunde sentimentele de 
inferioritate - o doamna vorbeste despre emotia sexuala intensa provocata de 
relatarea sotului despre dotarea sexuala iesita din comun a unui prieten de 
familie. Fata de aceasta emotie prima reactie verbalizata este morala care se 
exprima foarte bine prin “femeia trebuie sa fie credincioasa barbatului nu numai 
in fapta, dar si in gand”. Isi reprosa pentru ca respectiva informatie o interesa in 
mod deosebit. De fapt, aceasta invocare a moralei nu era decat o modalitate de a 
ascunde un sentiment de inferioritate: “o femeie care arata ca mine nu poate 
avea aventuri”. 


Formatiunea reactionala - definitie: este mijlocul de aparare al Eului 
prin intermediul caruia se dezvolta o atitudine sau un comportament opuse ca 
sens unei dorinte refulate. Respectiva atitudine sau respectivul comportament 
apar ca reactie fata de o tendinta instinctuala. Ex: pudoarea este formatiunea 
reactionala fata de tendintele exhibitioniste. Pot fi punctuale (pasagere) sau de 
durata atunci cand devin trasaturi de caracter (in special in tipul obsesional). 
Trasaturile tipului de personalitate obsesionala  (scrupulozitate, ordine, 
curatenie, mila) sunt reactii fata de tendintele opuse care caracterizeaza 
sexualitatea infantila in stadiul sadic-anal. Este considerata a fi o forma de 
aparare reusita, eficienta in masura in care atat tendinta interzisa cat si tendinta 
interdictiva sunt eliminate din constiinta in favoarea unor calitati morale impinse 
la extrem. Formatiunile punctuale le putem intalni in nevroza, viata cotidiana. 
Ex: grija excesiva a unor mame fata de proprii copii care e menita a camufla, a 
masca ura fata de proprii copii. 


Identificarea cu agresorul - in sens psihanalitic, identificarea in 
general este un mijloc de aparare al Eului care consta in procesul inconstient 
realizat de Eu prin care acesta se transforma intr-un aspect al obiectului. 
Identificarea cu agresorul este un tip de identificare utilizat in relatiile cu 
obiectele lumii exterioare care produc frica. Acest mijloc de aparare a fost 
descoperit in psihanaliza copilului. 


Exemple din Anna Freud: 

e un elev care este indrumat spre psihanalist pentru ca in timpul orelor 
producea niste grimase care starneau ilaritate. Aceste grimase apareau cand 
devenea tinta mustrarilor profesorului. Analiza ajunge la concluzia ca aceste 
grimase nu erau decat o caricatura a mimicii profesorului in momentul in 
care il certa. Explicatia psihologica: elevul isi domina frica fata de profesor 
imitandu-l inconstient; 

e o fetita care nu avea curaj sa traverseze holul intunecos al locuintei pentru ca 
se temea de stafii. La un moment dat in mod spontan descopera valoarea 
defensiva a identificarii cu agresorul si comunica aceasta fratelui ei. li spune 

acestuia ca acum nu se mai teme de stafii pentru ca este ea insasi stafia si 
face demonstratia traversand holul imitand o stafie; 

e un baietel care vine la ora de analiza dupa ce cu o zi inainte fusese la 
stomatolog. In timpul orei, dezvolta o succesiune de comportamente 
distructive: taie cu cutitul o guma, o rola cu sfoara, distruge creioanele 
analistei ascutind varfurile pe care apoi le rupe. 

Desi este un mijloc de aparare caracteristic mai curand copilariei, 
identificarea cu agresorul se manifesta si la varsta adulta in situatiile limita. 


Experimentul Pitesti (experiment social) - facut la sfarsitul anilor '40 si 
inceputul anilor '50 in inchisoarea de la Pitesti unde s-a incercat si s-a reusit cu 
deplin succes o spalare de creier, schimbare de personalitate printr-o serie de 
procedee care actionau concertat. Marea si sinistra reusita a fost ca toti detinutii 
au cedat fiind transformati din victima in calai. Acest experiment nu a urmarit 
obtinerea unei adeziuni oportuniste de circumstanta la comunism, ci a urmarit 
obtinerea unei mutatii psihice, adica o adeziune intima profunda care in anumite 
cazuri a rezistat si dupa incetarea situatiei limita respective. Despre acest 
fenomen s-a vorbit mai mult dupa '90: “Fenomenul Pitesti” 1991; “Pitesti” 1991 - 
T Bacu; “Fortul 13” 1991 - Marcel Petrisor. Toti autorii (din afara sau din 
interiorul experimentului) au subliniat caracterul misterios al convertirii cu cei 
supusi experimentului. Acest caracter misterios, pe care nu-l intelegeau nici cei 
care l-au trait, autorizeaza aplicarea unei perspective psihanalitice asupra 
rezultatelor, mijloacelor si proceselor care au dus la rezultatele respective. Au 
intervenit mai multe aspecte de natura inconstienta. 

Mutatia psihica si comportamentala adica transformarea victimei in 
calau. Este cazul unui fost student la medicina Pop Cornel care este intalnit de 
Bacu in inchisoarea de la Gherla. Acest student purta nu numai urmele fizice ale 
torturilor de la Pitesti, dar mai ales purta urmele morale fiind considerat la 
Gherla cel mai periculos turnator. Toti detinutii cu exceptia celor care au avut 
sansa sa moara, au cedat devenind turnatori. Cu cat rezistenta la tratamentul de 
la Pitesti a fost mai mare, cu atat convertirea a fost mai profunda. 

Adeziunea intima, ideologica, ideatica la comunism: toti cei internati la 
Pitesti erau oponenti declarati ai comunismului (legionari). In urma 
experimentului s-au transformat in aderenti convinsi ai comunismului. 

Modificarile produse de experiment au rezistat in anumite cazuri si 
dupa ce conditiile de acolo disparusera. Prin urmare, nu ar mai fi existat nici o 
justificare pragmatica pentru ca modificarile respective sa continue sa existe. 
Dezumanizarea a devenit pentru o parte dintre victime o a doua natura. 

Alte efecte: distrugerea sentimentului filial si a afectiunii pentru rudele 
apropiate. La Canal, unul dintre studentii reeducati la Pitesti gasea o placere 
deosebita in a-si chinui unchiul, detinut si el (deputat taranist Pitigoi). Un altul 
isi intampina mama in vizita “Pleaca de aici curva. Din cauza educatiei pe care 
mi-ai dat-o acasa am ajuns la Canal. Nu vreau sa te mai vad. Eu nu mai am 
mama.” In incercarea de a da o caracterizare globala comportamentelor produse 
de reeducare, Bacu considera ca fenomenele de acolo aduceau o nebunie 
colectiva. 

Mijloacele folosite la Pitesti erau menite sa produca o stare de teroare 
psihica continua, teroare numita de un supravietuitor “spaima indescriptibila”, 
spaima care era conditia cea mai adecvata pentru a pune in actiune identificarea 

cu agresorul - transformarea victimei in calau ca singur mijloc de supravietuire 
psihica. 

Mijloacele de tortura folosite la Pitesti imbinau procedeele clasice cu 
procedee originale care  singularizeaza acest experiment in lumea 
concentrationista. Se folosea bataia, care culmina cu doborarea la pamant si 
calcarea victimei in picioare, arderea cu tigara, smulgerea unghiilor, ideea si 
practica torturii neintrerupte. Pe perioada reeducarii ziua si noaptea 
anchetatorul si anchetatul traiau in aceeasi celula. “Noaptea puteai dormi, e 
drept doar pe spate, complet gol cu mainile intinse deasupra paturii. Daca 
miscai erai lovit in cap cu bata.” 

La crearea unei stari de frica acuta pe langa tortura fizica au contribuit 
si alti factori, in special distrugerea sistemului de valori morale al victimelor 
experimentului Pitesti. Una dintre tintele preferate ale atacurilor a fost credinta 
religioasa. In mod deliberat, religia a fost vizata extrem de vehement. Bacu - “A 
fost o prigoana impotriva crestinismului care ca intensitate, durata in timp si mai 
ales datorita mijloacelor folosite poate ca a depasit intr-un fel prigoana de la 
inceputurile vietii crestine.” Un alt aspect moral distrus a fost prietenia. Se 
impunea denigrarea celui mai bun prieten si chiar lovirea sa. Aceasta lepadare 
de prietenie a imbracat uneori forme dementiale. Exemplu: studentul Oprisan 
Costache a fost luat din salonul bolnavilor de oftica si adus intr-o celula de la 
temnita grea pentru a palmui si a fi palmuit de cel mai bun prieten al sau. Prin 
urmare, in aceste conditii de teroare fizica, de subminare a valorilor morale nu e 
de mirare ca detinutii au apelat in proportie de masa la identificarea cu 
agresorul ca unicul mijloc de supravietuire psihica. Ei au putut sa 
supravietuiasca reeducarii acre a fost o scoala a groazei prin apelarea la 
identificarea cu agresorul. 

Un alt mijloc de aparare al Eului ce a facut posibila identificarea cu 
agresorul a fost regresia. Aceasta stare de regresie a fost creata de aceste 
conditii extreme care au caracterizat detentia la Pitesti. Depasirea oricaror 
limite in exercitarea presiunii fizice si morale combinata cu imposibilitatea 
sinuciderii a creat detinutilor sentimentul de neajutorare absoluta caracteristic 
copilului mic. Printre mijloacele folosite ca sa determine regresia (spre stadii 
subumane) a fost umilirea prin mijloace drastice. Adultilor li se lasau 60 secunde 
pentru nevoile excretorii. Daca timpul era depasit respectivii erau brutalizati, 
readusi in celula si trebuiau sa astepte fie pana seara sau a doua zi dimineata. [i 
obliga pe detinuti sa-si spele in gura lenjeria murdara de fecale sau sa-si 
scufunde capul in hurdoul cu urina fara a putea sa se refugieze in moarte. Acest 
paradox de a fi tinut in viata cu scopul de a fi torturat nu putea decat sa creeze 
sentimentul livrarii absolute catre niste forte malefice, sentiment care ne face 
mai curand sa ne gandim la conditia animala. 

Alt mijloc de aparare ce a facut posibila identificarea cu agresorul a 
fost refularea. In psihanaliza freudiana refularea vizeaza anumite tendinte 
libidinale / agresive neacceptate cultural. Dupa Freud principalele refulari se 
produc in prima copilarie, iar refularile din viata adulta ar avea dupa Freud 
legatura cu aceste prime refulari. Aceasta teza a fost reconsiderata in 
culturalismul american care sustine ca refularea actioneaza si asupra altor 
continuturi decat cele instinctuale in functie de situatie si moment. Scopul 
refularii este de a evita conflictul psihic prin indepartarea din constient a uneia 
din laturile sale. Experimentul Pitesti reprezinta o confirmare a acestei viziuni 

mai cuprinzatoare asupra refularii, deoarece refularea care a functionat aici ar 
putea fi numita o refulare a binelui; pentru ca valorile considerate de detinuti 
valori pozitive devenisera sursa unui conflict extrem de periculos pentru individ, 
acestea au constituit obiectul refularii. Au fost refulate mai intai valorile 
necomuniste si apoi valorile morale elementare care tin de umanitate in genere. 
Ca orice refulare, aceasta refulare a binelui este insuficient de eficienta fiind 
periclitata de intoarcerea refulatului. Cand circumstantele s-au schimbat la o 
buna parte dintre supravietuitori valorile refulate au revenit la suprafata. 
Experimentul Pitesti ilustreaza fragilitatea conditiei umane si faptul ca 
mijloacele de aparare ale Eului care intra oarecum automat in actiune pot avea 
de fapt efecte contraproductive. 

Proiectia - in sens psihanalitic proiectia este operatia prin care 
subiectul expulzeaza din Sine si localizeaza in afara sa in persoane sau lucruri 
calitatile, sentimentele, dorintele care-i apartin si pe care nu si le cunoaste sau 
pe care refuza sa le accepte. 

Proiectia este un mijloc de aparare arhaic care actioneaza inca din 
primele luni de viata, care din punct de vedere al patologiei este caracteristica 
pentru paranoia dar care este prezenta si in gandirea normala. In plan cultural, 
proiectia este un element activ in formarea superstitiilor, miturilor si al religiilor. 
Construirea unei realitati suprasensibile este rezultatul proiectiei in exterior a 
fortelor psihice. Aceasta lume suprasensibila poate fi reconvertita intr-o 
psihologie a inconstientului. Aceasta idee o intalnim nu numai la Freud, dar si la 
Jung intr-o maniera specifica. La Jung religiile sunt rezultatul proiectiei 
continuturilor arhetipale, iar Dumnezeu este o proiectie in exterior a arhetipului 
Sinelui care este arhetipul totalitatii psihice integrate armonic. 


Modul in care lucreaza proiectia consta in a transforma anumiti 
excitanti interni in excitanti externi care pot fi evitati. Exista o asemanare 
importanta intre proiectie si refulare - se refera la faptul ca ambele nu fac decat 
sa indeparteze de constiinta anumite continuturi psihice, refularea impingand in 
inconstient iar proiectia in lumea exterioara, nici unul din aceste mijloace de 
aparare neintervenind direct transformator asupra pulsiunii, asa cum se 
intampla in cazul altor mijloace de aparare. Ex: sublimarea ce intervine asupra 
procesului instinctual modificandu-l in sensul ca ii atribuie alte scopuri. 

Valorizarea actiunii acestui mijloc de aparare nu poate fi univoca, in 
sensul ca desi proiectia poate perturba relatiile dintre oameni pe de alta parte ea 
poate avea si un rol benefic pentru aceste relatii. Ex: anumite tendinte la 
infidelitate sunt proiectate asupra partenerului, creaza sentimente de gelozie 
neintemeiate. Participarea altruista - fenomen ce are la baza proiectia; ex: Anna 
Freud - o tanara profesoara care in analiza relateaza ca in anii copilariei a fost 
dominata de doua tendinte foarte puternice respectiv sa aiba haine frumoase si 
copii multi. In acei ani ai copilariei respectiva isi petrecea foarte mult timp 
fantasmand la realizarea acestor doua dorinte. In anii maturitatii fetita care 
fantasma atat la cele doua idealuri aparea ca o persoana opusa acestor idealuri: 
era necasatorita, imbracata modest si fara copii. Nu arata ambitie sau invidie si 
intra in concurenta cu ceilalti doar daca era constransa de imprejurari. S-ar 
parea ca personalitatea ei adulta s-a dezvoltat in sens contrar aspiratiilor din 
copilarie. Pe de alta parte comportamentul ei arata ca de fapt nu renuntase la 
aceste dorinte, ci doar si le satisfacea intr-un mod putin obisnuit; respectiv chiar 

daca se imbraca saracacios participa cu mare interes la viata vestimentara a 
colegilor si prietenilor; chiar daca nu avea copii participa activ la viata de familie 
a prietenilor si cunoscutilor, chiar profesia alegand-o in acest spirit - profesoara. 
In loc sa-si puna energia in slujba propriilor scopuri, ea mobiliza aceasta energie 
pentru atingerea acestor scopuri insa in favoarea altor persoane. Prin urmare, in 
copilaria ei s-a produs o mutatie care i-a interzis realizarea scopurilor, insa 
Supraeul acestei paciente ii permitea sa activeze pentru aceste scopuri cand era 
vorba despre alte persoane. 

Ex literar: “Cyrano de Bergerac” - eroul acestei piese este un nobil 
francez, poet si ofiter de garda, extrem de inteligent si curajos, cu un nas urat ce 
ii blocheaza speranta de a avea raspuns in dragoste si atunci cand se 
indragosteste de frumoasa sa verisoara, Roxana, renunta la realizarea 
aspiratiilor de dragoste pe care insa le satisface totusi prin delegatie 
proiectandu-le asupra unui tanar frumos Cristian. Scena sugestiva: momentul in 
care cei doi se afla sub balconul iubitei, Cyrano uitand ca nu despre el e vorba si 
intervine in declaratiile pe care Cristian i le face. In timpul bataliilor Cyrano il 
protejeaza pe Cristian si isi neglijeaza propria viata, iar cand Cristian e ucis, 
Cyrano renunta la aspiratia sa spre Roxana. 


Ex din patologie: 

Freud - presedintele Schreber, de tribunal nu devine pacientul lui Freud decat 

indirect pe baza cartii autobiografice “Memoriile unui bolnav de nervi” - 1903. 

Freud publica analiza acestui caz in 1911, tradusa in franceza in 1932 si romana 

in 1995. Caz de paranoia: istoria - boala a fost marcata de doua pusee: 

e prima a durat un an si autorul considera ca dupa acest prim puseu el a fost 
complet vindecat. Pacientul, care a fost tratat intr-o clinica a vremii, 
considera ca boala sa se datoreaza surmenajului intelectual. Acest prim puseu 
nu a avut nici un fel de nuanta mistica. Dupa acest prim episod pacientul isi 
reia viata, iar sotia sa este recunoscatoare psihiatrului ce l-a tratat. Intre 
prima si a doua imbolnavire se scurg 8 ani de viata multumitoare, singura 
nemultumire a familiei Schreber fiind ca nu aveau copii. In acest interval a 
visat de mai multe ori ca e bolnav, iar intr-o dimineata in starea dintre somn 
si veghe ii trece prin minte ideea ca “ar fi minunat sa fie o femeie in timpul 
actului sexual”. 

e insomnie grava ce-l duce din nou in clinica, de data aceasta starea i s-a 
agravat. Mai intai au aparut idei ipohondrice, se plangea de ramolisment si 
ideea iminentei mortii sale. Apoi si-au facut aparitia ideile de persecutie. 
Bolnavul injuria diferite persoane care l-ar fi persecutat, printre acestea 
aflandu-se si psihiatrul sau. Pe acesta il numea acum “asasin de suflete”. 
Treptat ideile delirante au capatat o alura mistica. Considera ca se afla in 
relatii directe cu Dumnezeu, iar pe de alta parte diavolul isi batea joc de el. 
Vedea aparitii miraculoase si auzea o muzica sfanta. La un an de la debutul 
acestei faze boala a luat forma definitiva, adica pacientul a elaborat un sistem 
delirant de nuanta religioasa. In cadrul acestui sistem se simtea chemat sa 
devina mantuitorul lumii si sa-i redea fericirea pierduta. La aceasta stare de 
mantuitor putea ajunge numai dupa ce s-ar fi transformat in femeie. Aceasta 
metamorfoza din barbat in femeie nu depindea de viata sa, ci corespundea 
unei necesitati a ordinii cosmice. El urma sa fie obiectul exclusiv al 
miracolelor divine, omul cel mai deosebit care a trait vreodata pe pamant. 

Deosebirea intre atitudinea psihiatrului si atitudinea psihanalistului 
fata de boala psihica: psihiatrul isi epuizeaza interesul cand a inventariat 
simptomul si a inregistrat efectele sale asupra comportamentului. Psihiatrul nu e 
preocupat sa inteleaga simptomul. Psihanalistul are o cu totul alta orientare: 
preocuparea sa principala fiind tocmai intelegerea sensului simptomului. 
Psihanalistul bazat pe cunoasterea psiho-nevrozelor incearca sa abordeze 
fenomene psihotice dintr-o perspectiva care le pune in legatura cu procesele 
psihice generale umane incercand in acelasi timp sa inteleaga transformarile 
prin care aceste procese generale umane capata o forma aparte, aberanta. In 
timp ce psihiatrul ar fi preocupat mai ales de un demers descriptiv, psihanalistul 
ar fi preocupat de un demers explicativ. 

Prima interventie psihanalitica a lui Freud este in momentul in care 
afirma ca dintre cele doua elemente ale delirului: rolul de mantuitor si 
transformarea in femeie, pentru interpretare decisiv este cel de-al doilea. 
Emascularea este pentru Freud elementul primar al delirului. La inceput 
privarea de barbatie a fost resimtita ca o persecutie si insulta grava si de abia 
ulterior acest element a fost pus in legatura cu tema mantuirii. Adica, un delir de 
persecutie sexuala s-a transformat ulterior intr-o megalomanie mistica. La 
inceput, persecutorul a fost psihiatrul, pentru ca ulterior Dumnezeu sa-i ia locul. 
Dumnezeu a fost complice sau chiar instigatorul asasinarii sufletului pacientului, 
abandonarii corpului sau prostitutiei. In ultima faza pacientul admite ideea 
emascularii punand-o in legatura cu un scop universal. Aceasta ar fi dupa Freud 
o etapa incipienta in solutionarea conflictului sau profund. 

Dupa remitere (la 6 ani de la debutul acestei faze) ideea emascularii e 
singura care isi pastreaza o anumita forta si influenta asupra comportamentului 
in anumite momente. Este vorba despre acele momente cand presedintele 
Schreber se contempla in oglinda cu torsul gol impodobit asemeni unei femei cu 
panglici si coliere. 

Alt argument: nici un aspect al bolii nu e descris cu atata minutie si pe 
spatii atat de largi cum se intampla cu tema amintita. 

Interpretarea delirului si rolul proiectiei: Freud porneste de la 
constatarea ca persoana care in delirul de persecutie joaca un rol atat de 
important e una si aceeasi persoana cu psihiatrul care in prima faza a bolii a 
ocupat un loc foarte important in sentimente pozitive. “Importanta emotionala 
care revenea respectivei persoane e proiectata in exterior si apare ca o forta 
care vine din exterior. Calitatea emotiei e schimbata in contrariu in sensul ca 
acela care la inceput era iubit si venerat, e acum urat si temut in calitate de 
persecutor.” Dupa Freud emotia care determina conflictul in acest caz a fost un 
puseu al libidoului homosexual pasiv. Acest puseu care nu a putut fi acceptat a 
impus apelul la proiectie precum si fenomenele morbide. Fantasma homosexuala 
pasiva a pacientului l-a luat ca obiect pe psihiatru. Aceasta tendinta 
homosexuala pasiva nu a putut fi acceptata, iar conflictul inconstient care a luat 
nastere a fost rezolvat intr-o maniera patologica sub forma unui delir de 
persecutie. Cel care era obiectul dorintei a fost transformat in persecutor, iar 
continutul fantasmei a devenit continutul persecutiei, respectiv dorinta 
homosexuala pasiva s-a transformat in frica de a nu se abuza sexual de el. 

Concluzie: traseul proiectiei in paranoia - o perceptie interna este 
reprimata, iar continutul sau dupa ce a suferit o anumita deformare ajunge la 
constiinta ca o perceptie a lumii externe. Deformarea care a intervenit este de 

fapt o inversare, si anume ceea ce in perceptia interna trebuie sa fie dragoste 
devine in perceptia externa ura. Cercetarile facute de alti psihanalisti dupa 
aceasta analiza a lui Freud au confirmat interpretarea sa si au demonstrat ca 
indiferent de rasa si sex, paranoia ar fi produsa de imposibilitatea de a controla 
homosexualitatea inconstienta intarita de anumite circumstante ale vietii. 

